ആര്യന് ഖാന് കസ്റ്റഡിയില് ടെക്ക് കെയര് കിംഗ് ബാനറുകളുമായി എസ്ആര്കെ ഫാന്സ് പ്രതിഷേധം മുംബൈ : ലഹരി ഉപയോഗവുമായി ബന്ധപ്പെട്ട് നാര്ക്കോട്ടിക്സ് കണ്ട്രോള് ബ്യൂറോ ആര്യന് ഖാനെ കസ്റ്റഡിയിലെടുത്തിരിക്കുന്ന സാഹചര്യത്തില് പിതാവ് ഷാറൂഖ് ഖാന് പിന്തുണയുമായി ആരാധകര്. മുബൈയിലെ ഷാറൂഖിന്റെ വീടായ മന്നത്തിന് മുന്പിലാണ് ആരാധകര് തടിച്ചുകൂടിയത്. ടേക്ക് കെയര് കിംഗ് എന്ന ബാനറുകള് പിടിച്ചാണ് എസ്ആര്കെ ഫാന്സ് പ്രതിഷേധം അറിയിക്കുന്നത്. ലോകത്തിന്റെ എല്ലാ കോണുകളിലുമുളള ആരാധകര് നിങ്ങളെ അതിയായി സ്നേഹിക്കുന്നു. ബുദ്ധിമുട്ടേറിയ ഈ സമയത്ത് ഞങ്ങള് കൂടെയുണ്ടാകും എന്നാണ് ബാനറുകളില് കുറിച്ചിരിക്കുന്നത്. ഷാറൂഖ് ഖാന് ആരാധകര്ക്കൊപ്പം പകര്ത്തിയ ചിത്രങ്ങളും ബാനറുകളിലുണ്ട്. ഷാറൂഖ് ഖാന് പിന്തുണ നല്കിക്കൊണ്ടുള്ള ഹാഷ് ടാഗുകളും ഇതിനോടകം തന്നെ സമൂഹമാദ്ധ്യമങ്ങളില് വൈറലായിക്കഴിഞ്ഞു. ലോകത്തെ ഏറ്റവും അറിയപ്പെടുന്ന സൂപ്പര് താരത്തെയും കുടുംബത്തേയും എന്തിനാണ് ഇത്തരത്തില് അപകീര്ത്തിപ്പെടുത്തുന്നത് എന്ന ചോദ്യങ്ങളാണ് സോഷ്യല് മീഡിയയിലൂടെ ആരാധകര് ചോദിക്കുന്നത്. അതേസമയം ആര്യന് ഖാന് നിലവില് എന്സിബി കസ്റ്റഡിയിലാണുള്ളത്. ആഡംബക്കപ്പലില് നടത്തിയ റെയ്ഡില് പിടിയിലായ ആര്യന് ഖാനില് നിന്ന് ലഹരിമരുന്ന് പിടിച്ചെടുത്തിട്ടില്ലെങ്കിലും അയാള്ക്ക് ഇതില് പങ്കുണ്ടെന്ന് എന്സിബി ഉദ്യോഗസ്ഥര് പറയുന്നു. ഇത് തെളിയിക്കുന്ന ആര്യന്റെ ചാറ്റുകളും എന്സിബി കണ്ടെത്തിയിട്ടുണ്ട്. താന് കഴിഞ്ഞ കുറേ വര്ഷങ്ങളായി ലഹരി ഉപയോഗിക്കുന്നുണ്ടെന്ന് ആര്യന് ഖാനും സമ്മതിച്ചു.